Μπράνα Ίλιτς

Ο Μπράνα Ίλιτς (16 Φεβρουαρίου 1985) είναι Σέρβος επαγγελματίας ποδοσφαιριστής ο οποίος παίζει για την Κισβάρντα στην θέση του επιθετικού.

Συλλογική καριέρα

Zεμούν

Ο Ίλιτς ξεκίνησε την επαγγελματική του καριέρα με την FK Zemun ΤΟ 2003 και σύντομα έγινε μέλος της πρώτης τους ομάδας. Κατά την διάρκεια της παραμονής του στην Zemun, πραγματοποίησε 93 συμμετοχές στο πρωτάθλημα και σκόραρε 15 γκολ.

Ραντ

Τον Ιανουάριο του 2007, ο Ίλιτς «μετακόμισε» στην ΦΚ Ραντ και έπαιξε εκεί για δύο χρόνια.

Παρτιζάν

Στις 9 Ιανουαρίου 2009, ο Ίλιτς υπέγραψε συμβόλαιο διαρκείας 3,5 ετών με την Παρτιζάν.. Ο Ίλιτς έκανε το ντεμπούτο του με την Παρτιζάν στις 14 Μαρτίου 2009 σε έναν αγώνα ενάντια στην  FK Čukarički Stankom. Στις 18 Μαρτίου 2009, στην δεύτερη εμφάνισή του για τον σύλλογο, σκόραρε το πρώτο του γκολ για την Παρτιζάν στην νίκη με 1-0 κατά της  FK Jagodina για το πρωτάθλημα.

Βοϊβοντίνα

Στη 1 Ιουλίου 2010, ο Ίλιτς υπέγραψε διετές συμβόλαιο με την Βοϊβοντίνα, όπου -τον πρώτο χρόνο- σε 26 συμμετοχές σκόραρε έξι γκολ, ενώ τον δεύτερό του χρόνο εκεί σκόραρε εννέα γκολ σε 18 παιχνίδια.

Ακτόμπε

Οι εμφανίσεις του με την Βοϊβοντίνα, κέντρισαν το ενδιαφέρον πολλών συλλόγων από το εξωτερικό. Τελικά, ο Ίλιτς επέλεξε το Καζακστάν και την Ακτόμπε όπου έμεινε μόλις τρεις μήνες. Αργότερα ο ίδιος δικαιολόγησε αυτήν του την «φυγή», «Η ζωή δεν ήταν δύσκολη, έστω κι αν οι πόλεις είναι υποανάπτυκτες. Μπορούσα να προσαρμοστώ στο φαγητό και στα έθιμα. Το πρόβλημα ήταν αλλού. Όλα τα γήπεδα ήταν με συνθετικό χορτάρι, το ποδόσφαιρο ήταν κακό, τα παιχνίδια πολλά και με ελάχιστη προβολή. Υπάρχουν πολλοί ηλικιωμένοι Ρώσοι προπονητές, που δουλεύουν με τον παλαιό τρόπο προπόνησης. Νομίζω έκανα ένα τεράστιο λάθος στην καριέρα μου, όμως ευτυχώς έμεινα μόνο τρεις μήνες. Το μόνο που αξίζει εκεί είναι τα λεφτά, όλα τα υπόλοιπα είναι καταστροφή», δήλωσε.

ΠΑΣ Γιάννινα

Στις αρχές του Αυγούστου του 2012, ο Ίλιτς έφτασε στην Ελλάδα προκειμένου ενταχθεί στην ομάδα του ΠΑΣ Γιάννινα. Ο ίδιος δικαιολόγησε την επιλογή του δηλώνοντας: «Ήρθα στον ΠΑΣ για να παίξω, για να ξαναβρώ τον εαυτό μου. Υπάρχει πάντα στο πίσω μέρος του μυαλού μου η επάνοδος στην Εθνική ομάδα. Ήρθα σε ένα καλό πρωτάθλημα, σε μια πολύ καλή ομάδα, με την οποία μπορώ να χαίρομαι ξανά το ποδόσφαιρο και θεωρώ ότι οι επιτυχίες μου θα φτάσουν και στην πατρίδα μου».

Ο Ίλιτς πραγματοποίησε το ντεμπούτο του με τα χρώματα του ΠΑΣ Γιάννινα στις 25/8/12 στην πρώτη αγωνιστική του πρωταθλήματος ενάντια στον Πλατανιά και πέτυχε το πρώτο του γκολ στον αγώνα ενάντια στον Πανιώνιο στις 10/2/13 για την 21η αγωνιστική.

Άρης Θεσσαλονίκης

Στις 2 Αυγούστου 2016, ο Ίλιτς υπέγραψε συμβόλαιο 2 + 1 ετών με την ομάδα του Άρη. Το καλοκαίρι του 2017, έλυσε το συμβόλαιό του με τον Άρη.

Διεθνής καριέρα

Στις 18 Μαρτίου 2011,ο Ίλιτς κλήθηκε για πρώτη φορά στην Εθνική Σερβίας για τους αγώνες ενάντια σε Βόρεια Ιρλανδία και Εσθονία για τα προκριματικά του Euro 2012. Παρ' όλα αυτά, δεν χρησιμοποιήθηκε και στους δύο αυτούς αγώνες. Έκανε το ντεμπούτο του σε φιλικό αγώνα ενάντια στην Νότιο Κορέα στις 3 Ιουνίου 2011.

Τίτλοι

Με την Παρτιζάν

Πρωτάθλημα Σερβίας 2008-09, 2009-10
Κύπελλο Σερβίας 2008-09

Παραπομπές

Πηγές

ΠΑΝΙΩΝΙΟΣ - ΠΑΣ ΓΙΑΝΝΙΝΑ - http://www.superleaguegreece.net 
www.gazzetta.gr - Πέτυχε… Μπράνα!
Μπράνα Ίλιτς - www.transfermarkt.com

Σέρβοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Σερβίας
Ποδοσφαιριστές Παρτιζάν Βελιγραδίου
Ποδοσφαιριστές ΦΚ Ραντ Βελιγραδίου
Ποδοσφαιριστές Βοϊβοντίνα Νόβι Σαντ
Ποδοσφαιριστές ΦΚ Ακτομπέ
Ποδοσφαιριστές ΦΚ Σεμλίνο
Ποδοσφαιριστές Άρη Θεσσαλονίκης‎
Ποδοσφαιριστές Π.Α.Σ. Γιάννινα
Ποδοσφαιριστές Σουπερλίγκα Σερβίας
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα